Sližių dvaras
55°06′53″š. pl. 24°35′59″r. ilg.﻿ / ﻿55.114725°š. pl. 24.599764°r. ilg.﻿ / 55.114725; 24.599764 Sližių dvaras – dvaras, esantis Ukmergės rajone, Veprių seniūnijoje, Kultuvėnų gyvenvietėje, Dvaro g. 5. Pasiekiamas vykstant keliu  4821  Lokėnai–Vepriai–Meižėnai . Išlikę mediniai dvaro rūmai, parko fragmentai. Pastatas smarkiai nugyventas, bet yra išlikę įdomių autentiškų detalių: langų ir sienų apdaila, krosnių liekanos, stogo konstrukcijos. Statinys nuo sovietmečio palikęs avarinės būklės, jame buvo gyvenama. Pastaruoju metu prasidėjęs dvaro prikėlimas kaip traukos centras bendruomenei, susibūrimams: 2012 m. vyko Lietuvos pilių ir dvarų asociacijos renginys „Sližių dvaro atgimimas, dvaro aplinkos pažinimas, kūrybos darbų paroda“. 2016 m. restauruojami Sližių dvaro rūmai.